- ચીનમાં સેન્સરશીપના કારણે 2010માં ગૂગલે ત્યાં સર્ચ એન્જિન અને યૂટ્યૂબ બંધ કરી દીધું. તે સમયે ચીનમાં તેનું માર્કેટ શેર 30%થી પણ ઓછું હતું. ત્યાંના સ્થાનીક સર્ચ એન્જિન બૈદુના શેર 76%થી વધુ હતા. હાલ બૈદુનું માર્કેટ 80 ટકાથી પણ વધુ છે. જો કે ગૂગલે ચીનને સંપૂર્ણ રીતે છોડ્યું નથી. ત્યાં ઓફિસ અને કર્મચારીઓને બનાવી રાખ્યાં છે. ગૂગલ ચીનમાં નવી શરૂઆતના સતત પ્રયાસો કરી રહ્યાં છે. હાલમાં જ તેઓએ ટેનસેન્ટ હોલ્ડિંગ્સના સોશિયલ મીડિયા એપ 'વી ચેટ' પર આર્ટિફિશિયલ ઈન્ટેલીજન્સ સાથે જોડાયેલી ગેમ લોન્ચ કરી છે. જાન્યુઆરીમાં ચીનના લાઈવ સ્ટ્રીમ મોબાઈલ ગેમ પ્લેટફોર્મવાળી કંપની ચૂઝુમાં રોકાણ કર્યું હતું.